section_heading: Radnja
paragraph_text: Sarah Westbrook je darovita, obrazovana i vrsna kuharica, vlasnica i glavni kuhar svog malog, ali otmjenog restorana francuske hrane, što je san od njezinog djetinjstva. Već od malena roditelji su je svake nedjelje vodili na doručak u fracnuski restorančić Kod Francoisa u svom rodnom gradu. Nakon što su joj roditelji s 15 godina poginuli u prometnoj nesreći koju je skrivio pijani vozač, jedino što ju je vezao za roditelje bio je taj restorančić. Nakon nekog vremena, počela je konobariti u njemu, i pomalo je zavoljela čistoću, preciznost i ljepotu francuske kuhinje. Nakon što se u restoranu razbolio glavni kuhar, Sarah je morala uskočiti i pomoći u kuhinji. Ubrzo je shvatila da je nadarena i da voli kuhati, te se odlučila i obrazovati. Nakon što je završila obraovanje, proputovala je Kinu, Japan, Njemačku, Australiju, Tajland, Italiju, Španjolsku i naravno cijelu Francusku kako bi upoznala različitost i bogatstvo raznih svjetskih kuhinja. Nakon toga odlučila je ostvariti svoj san i otvorila je restoran francuske kuhinje u svom rodnom gradu prigodnog naziva Chez Varenne, po utemeljitelju precizne i ukusne francuske kuhinje.